钦定古今图书集成/明伦汇编/官常典/第421卷 > 贾谊新书 > 车路头
## 钦定古今图书集成/明伦汇编/官常典/第421卷 > 贾谊新书 > 车路头

按《魏书》本传：“路头，代人也。少以忠厚选给东宫，为太
宗帐下帅，善自修立，谨慎无过。天赐末，太宗出于外，
路头随侍竭力。及太宗即位，拜为散骑常侍，赐爵金
乡公，加忠意将军，后改为宣城公。太宗性明察，群臣
多以职事遇遣，至有杖罚，故路头优游不任事，侍宿
左右，从容谈笑而已。路头性无害，每至评狱处理，常”
献“宽恕”之议，以此见重于朝，太宗亦敬纳之，宠待隆
厚，赏赐无数，当时功臣，亲幸莫及。泰常六年卒，太宗
亲临哀恸，赠侍中、左卫大将军、太师、宣城王，谥曰忠
贞。丧礼一依安成王叔孙俊故事，陪葬金陵。